เรื่องร้องเรียน (ไม่ระบุ) วันที่ 2022-08-11 13:16:38 — แขวงช่องนนทรี เขตยานนาวา กรุงเทพมหานคร
ตามที่ทางฝ่ายสิ่งแวดล้อมเขตยานนาวาบอกว่าได้กลิ่นหอมอ่อนๆคล้ายเครื่องอบสมุนไพร ในบ้าน ขณะนั้นผมแจ้งว่าได้กลิ่นคล้ายครีมนวดผมกำลังเข้ามา ทาง จนท.จากกองตรวจมลพิษบอกได้กลิ่นตะไคร้ทางซอกประตูบ้านด้านซ้าย ซึ่งทางบ้านใช้ดับกลิ่นเหม็นสารเคมีและไล่ยุงเมื่อตอนกลางคืน ส่วนทางชั้น4กลิ่นตะไคร้ในห้องพระก็เป็นกลิ่นที่พ่นไล่กลิ่นสารเคมีตอนกลางคืน ส่วนคุณอรอุมาฝ่ายกองตรวจมลพิษบอกได้กลิ่นหอมอ่อนๆคล้ายปรับผ้านุ่มบริเวณหลังบ้านชั้นลอย กลิ่นเครื่องอบสมุนไพรที่ทางเขตระบุน่าจะหมายถึงกลิ่นตะไคร้หอมดังกล่าว หากดูจากเรื่องที่ผมรายงานสถานการณ์ที่พบ ผมไม่เคยพูดถึงตะไคร้ ผมพูดถึงตะไคร้กับ จนท.ทุกคนที่เข้ามาตรวจที่บ้านว่า ตะไคร้ใช้ดับกลิ่น จุลินทรีย์ใช้ดูดกลิ่นเหม็น เรื่องที่ผมรายงานจะเป็นกลิ่นเหม็นสารเคมีคล้ายน้ำยาล้างจาน,แชมพูสระผม,ผงซักฟอก,ครีมนวดผม ซึ่งแตกต่างจากสมุนไพร อีกทั้งผมได้ระบุถึงเรื่องที่เมื่อวานเป็นวันที่อากาศดีในรอบหลายเดือนที่ผ่านมาตั้งแต่เวลา 11.00 - 18.00 เพราะไม่มีกลิ่นเหม็นเข้า มาในบ้านเนื่องจากมี จนท.มาตัดหญ้าตรงสนามแบดSCG ด้านหลังบ้าน ประกอบกับทางหน่วยงานหลายฝ่ายกำลังเดินตรวจสอบอยู่บริเวณดังกล่าว เลยไม่มีใครปล่อยกลิ่นเหม็นออกมา ช่วงค่ำผมรอ จนท.เผื่อจะมาสรุปผลให้ผม ราว 20.40 ทางคุณจุฑาทิพย์ ฝ่ายสิ่งแวดล้อมฯและ จนท.กองตรวจมลพิษ2ท่านได้มาพูดคุยที่บ้านเลขที่99/70 และ99/72 คงสรุปผลให้ฟัง ผมรอเผื่อจะมาสรุปผลให้ผมแต่บังเอิญกลับไปก่อนเพราะค่อนข้างดึกแล้วและเห็นว่าทุกคนเหนื่อยกันตั้งแต่บ่าย3โมงแล้ว เลยไม่ได้ออกไปสอบถาม อย่างไรก็ตามก็ต้องขอขอบคุณ จนท.ฝ่ายสิ่งแวดล้อมฯเขตยานนาวา,จนท.กองตรวจมลพิษและ จนท.ศูนย์สาธารณสุข7 บุญมี ปรุราช ที่ได้เข้ามาดูแล ซึ่งตอนที่ผมกำลังพิมพ์ข้อความอยู่นี้ กลิ่นคล้ายครีมนวดผมก็กำลังเข้ามาทางประตูหน้าบ้าน, ห้องครัว, หลังบ้านชั้นลอย, หน้าต่างชั้น2คละคลุ้งไปหมด ผู้ที่ได้กลิ่นแรกๆจะว่าเป็นกลิ่นหอม แต่เมื่อเวลาผ่านไปนานๆเมื่อกลิ่นเข้ามาในปริมาณมากๆจะกลายเป็นกลิ่นเหม็น ทำให้แสบจมูก,คอแห้ง,คลื่นไส้และท้องอืด ถ้าวันใดที่ จนท.ฝ่ายต่างๆมาตรงกับเวลาที่กลิ่นเข้ามามากๆ อาจรู้สึกเหม็นเหมือนผมและคนในบ้านก็ได้ เราก็รอวันที่จะรู้กันว่าความจริงเป็นอย่างไร ทำไมเราจึงต้องมีพัดลมในบ้านหลายตัว,ทำไมเราต้องกั้นพลาสติกตรงข้างบ้านด้านติด 99/72, ทำไมเราจึงต้องปิดพลาสติก,กั้นผ้าตรงหลังบ้านชั้นลอยด้านติดบ้านเลขที่ 99/70 และ 99/72 ซึ่งทาง จนท.ทุกท่านที่มาก็ได้เห็นกันทุกคน, ทำไมเราต้องร้องมาทุกวันๆละหลายรอบ ก็เพราะเราอยากได้อากาศดีๆกลับคืนมา, อยากได้ชีวิตปกติแบบที่เขามีกัน ไม่ต้องมาคอยเปิดพัดลมไล่กลิ่นตั้งแต่ตื่นนอนยันตี2ให้เปลืองแรง,เปลืองค่าไฟ กลิ่นเหม็นที่เข้ามาจะเปลี่ยนไปเรื่อย เราอยู่กับเรื่องนี้มากว่าครึ่งปี ก็ต้องเรียนรู้ที่จะรับมือ แต่กลิ่นเหม็นก็ยังคงเข้ามาทำความลำบากให้คนในบ้านโดยเฉพาะคนพิการ2คนและคุณแม่อายุ90 จะทำอย่างไรดีเมื่อต้องเจอกับเหตุการณ์แบบนี้ทุกวัน